stanford-oval/wikipedia huggingface dataset:
Queen
Perintö > Tunnustuksia

Vuonna 1999 Channel 4:n Music of the Millennium -kyselyssä Queen äänestettiin historian toiseksi parhaaksi yhtyeeksi. BBC Radio 2:n järjestämässä äänestyksessä vuoden 2006 päätteeksi Queen valittiin kaikkien aikojen suurimmaksi brittiläiseksi yhtyeeksi. Sen taakse jäivät muun muassa The Beatles ja The Rolling Stones. Queen kutsuttiin vuonna 2001 Rock and Roll Hall of Fameen ja vuonna 2003 Songwriters Hall of Fameen sekä ensimmäisten joukossa UK Music Hall of Fameen, kun se avattiin vuonna 2004. Yhtyeellä on myös tähti kuuluisalla Hollywood Walk of Famella. Toisin kuin nykyisin, uransa aikana yhtye ei juuri saanut arvostusta kriitikoilta.
Jäsenet ja kokoonpanot

| --- | --- |
(1970):  Freddie Mercury – laulu, kosketinsoittimet  Brian May – kitara, laulu  Roger Taylor – rummut, laulu  Mike Grose - bassokitara
(1970-1971):  Freddie Mercury – laulu, kosketinsoittimet  Brian May – kitara, laulu  Roger Taylor – rummut, laulu  Barry Mitchell - bassokitara
(1971):  Freddie Mercury – laulu, kosketinsoittimet  Brian May – kitara, laulu  Roger Taylor – rummut, laulu  Doug Bogie – bassokitara
(1971–1991):  Freddie Mercury – laulu, kosketinsoittimet  Brian May – kitara, laulu  Roger Taylor – rummut, laulu  John Deacon – bassokitara  (kiertueilla lisämuusikoita)
(1991–1997):  Brian May – kitara, laulu  Roger Taylor – rummut, laulu  John Deacon – bassokitara
(1997-2004):  Brian May – kitara, laulu  Roger Taylor – rummut, laulu
Queen + Paul Rodgers  (2004–2009):  Paul Rodgers – laulu  Brian May – kitara, laulu  Roger Taylor – rummut, laulu  Jamie Moses – komppikitara  Danny Miranda – bassokitara  Spike Edney – kosketinsoittimet
Queen + Adam Lambert  (2012–):  Brian May – kitara, laulu  Roger Taylor – rummut, laulu  Adam Lambert – laulu  Rufus Taylor – rummut, perkussio (2011–2016)  Spike Edney – koskettimet, taustalaulu  Neil Fairclough – Bassokitara, taustalaulu
Ennen John Deaconin pestaamista Queenin basistina toimivat vuosina 1970−71 Mike Grose, Barry Mitchell ja Doug Bogie.
Hot Space -kiertueella vuonna 1982 esiintyivät lisäksi kosketinsoittajana ensin Morgan Fisher ja sitten Fred Mandel. Vuosien 1984−86 kiertueilla kokoonpanoon kuului Spike Edney, joka toimi kosketinsoittajana, kakkoskitaristina ja taustalaulajana.
Jäsenet ja kokoonpanot > Nykyiset jäsenet

Brian May (kitara, laulu) (vuodesta 1970)
Roger Taylor (rummut, laulu) (vuodesta 1970)
Adam Lambert (laulu) (vuodesta 2012)
Spike Edney (kosketinsoittimet) (kiertueilla 1984–1986 ja 2004–)
Jäsenet ja kokoonpanot > Entiset jäsenet

Freddie Mercury (laulu, kosketinsoittimet, rytmikitara ) (1970–1991)
John Deacon (bassokitara) (1971–1997)
Paul Rodgers (laulu) (2004–2009)
Jamie Moses (komppikitara) (2004–2009)
Danny Miranda (bassokitara) (2004–2009)
Diskografia

Queen (1973)
Queen II (1974)
Sheer Heart Attack (1974)
A Night at the Opera (1975)
A Day at the Races (1976)
News of the World (1977)
Jazz (1978)
The Game (1980)
Flash Gordon (1980)
Hot Space (1982)
The Works (1984)
A Kind of Magic (1986)
The Miracle (1989)
Innuendo (1991)
Made in Heaven (1995)
The Cosmos Rocks (2008) (Queen + Paul Rodgers)
Kirjallisuutta

Nyman, Jake: ”Queen”, Rocktieto. Osa 3 N–Z, s. 112–114.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2
Aiheesta muualla

Wikimedia Commonsissa on kuvia tai muita tiedostoja aiheesta .
Queen Online. (englanniksi)
Queen + Paul Rodgers. (englanniksi)
Queen Last.fm:ssä (englanniksi)
| n k Queen |
| --- | --- |
 Brian May  Roger Taylor Freddie Mercury  John Deacon 
Studioalbumit:  Queen  Queen II  Sheer Heart Attack  A Night at the Opera  A Day at the Races  News of the World  Jazz  The Game  Flash Gordon  Hot Space  The Works  A Kind of Magic  The Miracle  Innuendo  Made in Heaven  The Cosmos Rocks 
Kokoelmat:  Greatest Hits  The Complete Works  Greatest Hits II  Queen Rocks  The Crown Jewels  Greatest Hits III  Absolute Greatest 
Livetallenteet:  Live Killers  Live Magic  Live at Wembley ’86  Live at the Bowl  Return of the Champions  Queen Rock Montreal 
Muuta:  Diskografia  Bohemian Rhapsody -elokuva (2018) 
Freddie Mercury konsertissa Hannoverissa vuonna 1979.
Queen esiintymässä New Havenissa 1977. Vasemmalta John Deacon, Brian May ja Freddie Mercury.
Queen Frankfurtissa vuonna 1984.
Freddie Mercuryn muistoksi pystytetty patsas Montreux’ssä. Sama patsas on Made in Heaven -albumin kansikuvassa.
Paul Rodgers vuonna 2005 Queen-kiertueella.
Ernest Borgnine

Ernest Borgnine vuonna 2010.
Ernest Borgnine (24. tammikuuta 1917 Hamden, Connecticut – 8. heinäkuuta 2012 Los Angeles, Kalifornia) oli yhdysvaltalainen näyttelijä. Oikealta nimeltään Ermes Effron Borgnino.
Borgnine syntyi Hamdenissa, Connecticutissa italialaisten vanhempien perheeseen. Hänen vanhempansa erosivat hänen ollessaan kaksivuotias. Borgnine asui sen jälkeen muutaman vuoden Italiassa äitinsä kanssa, ennen kuin palasi synnyinmaahansa.
Borgnine liittyi Yhdysvaltain laivastoon suoritettuaan high schoolin 1935. Hän voitti vuonna 1955 parhaan miespääosan Oscarin elokuvalla Marty. Muita merkittäviä rooleja hänellä oli muun muassa elokuvissa Johnny Guitar, Täältä ikuisuuteen, Likainen tusina, Hurja joukko, Länsirintamalta ei mitään uutta, Aavikkolento, Raivopäät, Julmat, vahvat ja röyhkeät ja Pako New Yorkista sekä televisiosarjoissa McHale’s Navy ja Operaatio Airwolf. Hän teki sivuosaroolin Brandon Leen debyyttielokuvassa Laser Mission. Hän oli äänenä Paavo Pesusieni -piirrossarjan hahmolle Merenneitomies.
Borgnine oli naimisissa viidesti. Hän oli vuodesta 1973 naimisissa Tova Traesnaesin kanssa. Borgninella on tähti Hollywood Walk of Famella. Hän kuoli heinäkuussa 2012 munuaisten vajaatoimintaan 95-vuotiaana.
Aiheesta muualla

Ernest Borgnine Internet Movie Databasessa. (englanniksi)
Ernest Borgninen muistokirjoitus Helsingin Sanomissa[vanhentunut linkki]
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Emmy Awards  FID  MusicBrainz 
Henkilöt:  Deutsche Biographie  Trove  Elonet 
Muut:  SNAC 2  IdRef
Mika Saarelainen

Mika Saarelainen on helsinkiläissyntyinen juontaja, toimittaja, tanssikriitikko ja musiikkipäällikkö. Hän on tullut tunnetuksi toimittajana ja juontajana Ylen aikaisesta (Yle Radio Suomen Uudenmaan maakuntaradio) sekä mm. Yle TV1:n Aamu-TV:stä sekä lukuisista televisiojuontotehtävistä. Hän on toiminut myös baletti- ja tanssikriitikkona Helsingin Sanomissa.
Päätoimenaan hän on Finnairin palveluksessa matkustamohenkilökunnan jäsenenä ja kouluttajana.
Ura

Saarelainen työskenteli balettitanssijana Suomen Kansallisbaletissa 1987–1998. Hän aloitti radiouransa juontajana ja ohjelma- ja musiikkipäällikkönä Classic FM -radiokanavalla ja siirtyi Yleisradioon toimittajaksi ja juontajaksi vuonna 2000.
Saarelainen työskenteli musiikkipäällikkönä Toivontuottajien Jouluradiossa syksystä 2011 vuoden 2013 alkuun. Hän toimi sen jälkeen aamulähetyksen tuottajana Ylen aikaisessa ja Yle Radio Suomen Helsingin toimituksen aamulähetyksen sisältövastaavana. Vuoden 2016 alusta Saarelainen on toiminut freelancetoimittajana ja -tuottajana. Saarelainen palasi Jouluradion musiikkipäälliköksi vuoden 2016 lähetyskaudelle.
Koulutukseltaan Saarelainen on teatteritaiteen maisteri pääaineenaan näyttelijäntyö ja erityisalanaan musiikkiteatteri.
Saarelainen toimii kansainvälisenä taitoluistelutuomarina ja -ylituomarina lajeinaan yksin- ja pariluistelu, jäätanssi ja muodostelmaluistelu. Saarelainen on maailman ainoa kaikkien taitoluistelulajien ylimmän tuomariluokan ylituomari. Hän on myös Kansainvälisen luisteluliiton (ISU) kansainvälisten tuomareiden kouluttaja. Hän toimi vuosina 2010–2018 ISU:n muodostelmaluistelun teknisen komitean jäsenenä. Saarelainen toimi ensimmäisenä suomalaisena ylituomarina olympiakisojen jäätanssikilpailussa Pekingin talviolympialaisissa 2022.
Saarelainen on toiminut Suomen Taitoluisteluliiton hallituksen jäsenenä vuodesta 2002 ja varapuheenjohtajana vuosina 2015–2018.
Saarelainen esiintyi yhtenä vakiotuomarina Nelosen tositelevisio-ohjelmassa Dancing on Ice syksyllä 2013.
Saarelainen selosti myös Yle Radio Suomen Olympiaradiossa taitoluistelulähetyksiä Salt Lake Cityn 2002, Torinon 2006 ja Vancouverin 2010 talviolympialaisista sekä Yle Puheen Olympiaradiossa taitoluistelua Sotšin vuoden 2014 talviolympialaisissa. Hän siirtyi selostamaan taitoluistelua ensin Eurosport-televisiokanavalle, ja kauden 2019–2020 alusta Viasat-kanavalle ja Viaplay-palveluun.
Nykyään hän toimii Ylen taitoluistelulähetysten selostajana ja asiantuntijana.
Covid-pandemian jälkeen 2022 hän palasi Finnairin palvelukseen, mutta toimii edelleen freelancer-toimittajana ja -juontajana Yle Radio Suomen lähetyksissä.
Kaitokudō

Kaitokudōn pienoismalli Osakan yliopistolla.
Kaitokudō (jap. 懐徳堂) oli varhainen kauppakoulu  Osakan kaupungissa, Japanissa. Se perustettiin virallisesti vuonna 1726, ja sen voimakkain luova kausi kesti noin sata vuotta. Koulu vaikutti opetuksen ja liiketoiminnan moraalisten periaatteiden  kehitykseen. Koulu suljettiin vuonna 1869 ja avattiin uudelleen 1916. Koulu paloi toisen maailmansodan pommituksissa.
Osakan kauppiaat ja käsityöläiset perustivat Kaitokudōn vuonna 1724 ja se edisti akateemisten tieteenalojen ja liike-elämän etiikan kehitystä Osakassa noin 140 vuoden ajan Edo-kauden lopulla. Kaitokudōsta valmistui tunnettuja akateemikkoja, kuten Nakai Chikuzan, Nakai Riken, Nakamoto Tominaga ja Banto Yamagata, minkä vuoksi koulua arvostettiin aikanaan kuten Edon kuuluisaa Shoheizaka Gakumonjo -opistoa.
Aiheesta muualla

http://kaitokudo.jp
Coco Rocha

Coco Rocha poseeraa Louis Vuittonin asussa vuonna 2010.
Coco Rocha (oik. Mikhaila Rocha; s. 10. syyskuuta 1988 Toronto, Kanada) on kanadalainen huippumalli. Hän on uransa aikana esiintynyt catwalkeilla muun muassa Stella McCartneyn, Christian Lacroix’n ja Marc Jacobsin mallina. Rocha on poseerannut myös useille muotilehdille, kuten Voguelle, sekä useille muotimerkeille kuten Versace, Dolce & Gabbana, Dior, H&M, Chanel, Louis Vuitton ja Tommy Hilfiger. Syksyllä 2013 Rocha toimi myös suomalaisen Seppälän mainoskasvona.
Rocha on tehnyt myös useita televisioesiintymisiä. Hän tuomaroi Yhdysvaltojen Huippumalli haussa -kilpailussa. Lisäksi hän on valmentaja-tuomari tositelevisio-ohjelmassa Face, jossa etsitään uusia mallimaailman kasvoja. Rochan ohella ohjelmaa luotsaavat Karolína Kurková ja Naomi Campbell.
Rocha on 178 senttimetriä pitkä ja hänellä on ruskeat hiukset ja siniset silmät. Hänen mittansa ovat 84-61-86. Rocha on ollut lapsuudestaan lähtien Jehovan todistaja. Siksi hän ei esiinny alastomana, savukkeiden kanssa tai uskonnollisina ikoneina.
Aiheesta muualla

Kuvia tai muita tiedostoja aiheesta Coco Rocha Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat
Mabuijat

| Mabuijat |
| --- | --- |
 Mabuya dominicana
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scinciformata
Osalahko::  Skinkkimäiset Scincomorpha
Heimo::  Skinkit Scincidae
Alaheimo::  Mabuyinae
Suku::  Mabuijat Mabuya  Fitzinger, 1826
Katso myös
   Mabuijat Wikispeciesissä   Mabuijat Commonsissa 
Infobox OKNimi-testi OK: 
Mabuijat (Mabuya) on skinkkien heimoon kuuluva liskosuku, johon luetaan yhdeksän lajia. Ne kaikki elävät Karibialla: kahdeksan Pienillä Antilleilla ja yksi Hispaniolalla. Aiemmin mabuijoiden suku oli huomattavasti laajempi, ja se sisälsi yli sata lajia, joita oli lähes kaikilla mantereilla. Nykyään näistä lajeista kaikki yhdeksää lukuun ottamatta luetaan muihin sukuihin Mabuyinae-alaheimossa.
Lajit

Mabuijojen lajit:
Mabuya cochonae
Mabuya desiradae
Mabuya dominicana
Mabuya grandisterrae
Mabuya guadeloupae
Mabuya hispaniolae
Mabuya mabouya
Mabuya montserratae
Mabuya parviterrae
Kaikenkarvainen Charlie 2

| Kaikenkarvainen Charlie 2> All Dogs Go to Heaven 2 |
| --- | --- |

Ohjaaja:   Larry Leker  Paul Sabella 
Käsikirjoittaja:  Kelly Ward Mark Aitchison Young
Tuottaja:  Kelly Ward
Säveltäjä:  Mark Watters
Leikkaaja:  Tony Garber
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer Animation (käännä suomeksi) A. Film
Levittäjä:  Metro-Goldwyn-Mayer Netflix
Ensi-ilta:  29. maaliskuuta 1996
Kesto:  82 minuuttia
Alkuperäiskieli:  englanti
Edeltäjä:  Kaikenkarvainen Charlie
Seuraaja:  Kaikenkarvaisten koirien joulu
Aiheesta muualla
IMDb 
Elonet
AllMovie
Infobox OKNimi-testi OK: 
Kaikenkarvainen Charlie 2 (engl. All Dogs Go to Heaven 2) on vuonna 1996 valmistunut lasten piirroselokuva. Se on jatkoa vuonna 1989 valmistuneelle elokuvalle Kaikenkarvainen Charlie, jonka suomeksi jälkiäänitetty versio julkaistiin myös vuonna 1996.
Juoni

Charlie, saksanpaimenkoiran ja pitkäkarvaisen collien risteytys, on päässyt taivaaseen. Charliesta taivaassa on kuitenkin ikävää, kunnes eräänä päivänä Charlien kumppani mäyräkoira Itchy pääsee myös sinne. Charlien vihollinen amerikanpitbullterrierin ja englanninbulldoggin risteytys Carface varastaa arkkienkeli Gabrielin tuomionpasuunan ja pakenee maan päälle. Ilman pasuunaa yksikään koira ei pääse taivaaseen. Charlie tarttuu tilaisuuteen ja lähtee Itchyn kanssa pelastamaan pasuunaa mahdollisimman nopeasti, mutta kun hän maan pinnalla tapaakin kauniin Sasha-nimisen irlanninsetterinartun, matka pitkittyy. Koska Charlie on enkeli, Sasha ei näe häntä. Charlie miettii tuskaisesti, miten saisi Sashan näkemään hänet. Eräänä päivänä Charlie tapaa Carfacen, entisen kieron työkumppaninsa, joka on myös enkeli. Carfacella on kuitenkin kaulapanta, joka saa hänet näkyväksi. Charlie haluaa samanlaisen pannan, ja Carface toimittaa Charlien ja Itchyn ilkeän Redin luo. Red suostuu antamaan molemmille pannat, kunhan saa siitä vastapalkkioksi tuomionpasuunan. Charlie joutuu tekemään kaikkensa, jotta voisi toimittaa tuomionpasuunan taivaaseen, pitää huolta Sashan hoivaamasta ihmispojasta Davidista, sekä saamaan Sashan ihastumaan itseensä.
Ääninäyttelijät > Alkuperäiset

| 0 | 1 | 2 |
| --- | --- | --- |
|   Charlie Sheen   | … |   Charlie B. Barkin   |
|   Dom DeLuise   | … |   Itchy Itchiford   |
|   Sheena Easton   | … |   Sasha La Fleur   |
|   Adam Wylie   | … |   David   |
|   George Hearn   | … |   Red   |
|   Bebe Neuwirth   | … |   Annabelle   |
|   Ernest Borgnine   | … |   Carface   |
Ääninäyttelijät > Suomenkieliset

| 0 | 1 | 2 |
| --- | --- | --- |
|   Eero Saarinen   | … |   Charlie B. Barkin   |
|   Heikki Määttänen   | … |   Itchy Itchiford   |
|   Tiina Isohanni   | … |   Sasha La Fleur   |
|   Tuomas Oksanen   | … |   David   |
|   Jarkko Rantanen   | … |   Red   |
|   Birthe Wingren   | … |   Annabelle   |
|   Markku Riikonen   | … |   Carface   |
|   Antti Pääkkönen   | … |   sivuäänet   |
|   Veikko Honkanen   | … |   sivuäänet   |
Aiheesta muualla

Kaikenkarvainen Charlie 2 Internet Movie Databasessa (englanniksi)
Kaikkien aikojen kosinta

| Kaikkien aikojen kosinta |
| --- | --- |

Kestoaika:  60 minuuttia
Pääosissa:  Olli Herman
Alkuperämaa:   Suomi
Verkko:  AVA
Esitetty:  23. syyskuuta 2014 – 9. joulukuuta 2014
Tuotantokausia:  1
Jaksoja:  12
Tuotanto
Tuotantoyhtiö(t):  Moskito Television
Aiheesta muualla
Virallinen sivusto
Kaikkien aikojen kosinta on tositelevisio-ohjelma, jossa juontaja Olli Herman auttaa kosijoita yllättämään rakkaansa ikimuistettavalla koskettavalla ja tyylikkäällä tavalla. Ensimmäinen jakso esitettiin AVA-kanavalla 23. syyskuuta 2014.
Jaksot

| Jakso | Hääparit | Ensiesitys |
| --- | --- | --- |
| 1 | Aki ja Susanna | 23. syyskuuta 2014 |
| 2 | Petri ja Mikko | 30. syyskuuta 2014 |
| 3 | Timo ja Erika | 7. lokakuuta 2014 |
| 4 | Anssi ja Kata | 14. lokakuuta 2014 |
| 5 | Nora ja Toni | 21. lokakuuta 2014 |
| 6 | Andrei ja Katri | 28. lokakuuta 2014 |
| 7 | Mikko ja Heidi | 4. marraskuuta 2014 |
| 8 | Toni ja Riina | 11. marraskuuta 2014 |
| 9 | Anne ja Heidi | 18. marraskuuta 2014 |
| 10 | Markus ja Laura | 25. marraskuuta 2014 |
| 11 | Klaus ja Maisa | 2. joulukuuta 2014 |
| 12 | Kimmo ja Suvi | 9. joulukuuta 2014 |
Tankkaustarinat

| Tankkaustarinat |
| --- | --- |
Tyyli:  tositelevisio-ohjelma
Kestoaika:  20 minuuttia/jakso
Alkuperämaa:  Suomi
Alkuperäiskieli:  suomi
Verkko:   Nelonen
Esitetty:  29.7.2019 –
Tuotantokausia:  2
Aiheesta muualla
IMDb
Elonet
Tankkaustarinat on suomalainen televisio-ohjelma, joka kertoo ABC-liikennemyymälöiden työntekijöiden ja asiakkaiden tavallisesta arjesta. Ohjelmaa esitetään Nelonen-kanavalla.
Kussakin jaksossa ollaan yhdellä ABC-liikennemyymälällä, jossa seurataan liikennemyymälän arkea. Ohjelman ensimmäisellä kaudella olivat mukana ABC:t Porissa, Lohjalla ja Vaajakoskella, Jyväskylässä. Toisella kaudella Porin ABC jättäytyi pois ohjelmasta ja tilalle tulivat ABC:t Varkaudesta ja Renkomäestä Lahdesta. Välillä ohjelmassa tavataan myös julkisuuden henkilöitä.
Ohjelman ensimmäinen kausi kuvattiin keväällä 2019 ja se esitettiin alkusyksystä 2019. Toinen kausi kuvattiin kevättalvella 2021 ja se esitettiin kesän 2021 aikana.
Tankkaustarinoiden ensimmäinen kausi oli kovin suosittu sillä se sai yli 4,2 miljoonaa katsojaa.
Ohjelmaa juontaa Kimmo Vehviläinen.
Jaksot

Ensimmäinen tuotantokausi
| Jakso | Nimi | ABC | Esityspäivä |
| --- | --- | --- | --- |
| 1 | Maailman vahvin mies | Pori | 29.7.2019 |
| 2 | Donitseja ja hevosia | Vaajakoski, Jyväskylä | 30.7.2019 |
| 3 | Tempparitähtiä ja Pin-up -mummoja | Lohja | 31.7.2019 |
| 4 | Puumia ja haulikoita | Pori | 1.8.2019 |
| 5 | Promohommia ja peukalokyytejä | Vaajakoski, Jyväskylä | 5.8.2019 |
| 6 | Alpakoita ja räppiä | Pori | 6.8.2019 |
| 7 | Samppanjaa ja uuninpesua | Lohja | 7.8.2019 |
| 8 | Klovni tuli taloon | Vaajakoski, Jyväskylä | 8.8.2019 |
| 9 | Pääsiäisyllätyksiä | Vaajakoski, Jyväskylä | 12.8.2019 |
| 10 | Tankotanssia ja rasvaisia juttuja | Lohja | 13.8.2019 |
| 11 | Sukulaisia ja tatuointeja | Pori | 14.8.2019 |
| 12 | Rekkoja ja mehiläisiä | Lohja | 15.8.2019 |
| 13 | Ihania naisia | Lohja | 19.8.2019 |
| 14 | Rugbya ja hevosmiekkailua | Vaajakoski, Jyväskylä | 20.8.2019 |
| 15 | Hei me kupataan! | Pori | 21.8.2019 |
| 16 | Vieläkö on villihevosia? | Lohja | 22.8.2019 |
| 17 | Arvo ja Pertti alpakkafarmilla | Pori | 26.8.2019 |
| 18 | Moottorigrilli on kuuma | Vaajakoski, Jyväskylä | 27.8.2019 |
| 19 | Taiteilijoita ja herkkusuita | Lohja | 28.8.2019 |
| 20 | Keikkailua ja makuelämyksiä | Pori | 29.8.2019 |
Toinen tuotantokausi
| Jakso | Nimi | ABC | Esityspäivä |
| --- | --- | --- | --- |
| 1 | Autokoulua ja räppiä | Vaajakoski, Jyväskylä | 14.6.2021 |
| 2 | Kilejä ja etanapostin erikoisuuksia | Lohja | 15.6.2021 |
| 3 | Ukuleletunnelmia ja ABC-superfani | Varkaus | 16.6.2021 |
| 4 | Jättilanttu ja ritareita | Renkomäki, Lahti | 17.6.2021 |
| 5 | Saappaanheittoa ja nahkaliivi | Varkaus | 21.6.2021 |
| 6 | Suklaata ja korttien luentaa | Vaajakoski, Jyväskylä | 22.6.2021 |
| 7 | Pin-up -mummoja ja seniori-eurheilija | Lohja | 23.6.2021 |
| 8 | Kylähullu ja mekaanista musiikkia | Varkaus | 24.6.2021 |
| 9 | Faneja ja mainosvideo | Varkaus | 28.6.2021 |
| 10 | Asuntomyyntiä ja leivontavinkkejä | Renkomäki, Lahti | 29.6.2021 |
| 11 | Lada-tatuointi ja kierrätyshattukakku | Vaajakoski, Jyväskylä | 30.6.2021 |
| 12 | Taikoja ja cosplay-hahmoja | Varkaus | 1.7.2021 |
| 13 | Yllätys Heimolle ja jäämoottoripyöriä | Varkaus | 5.7.2021 |
| 14 | Teetä, kukkoja ja viulisteja | Vaajakoski, Jyväskylä | 6.7.2021 |
| 15 | Aaveenmetsästystä ja rekkakuski | Renkomäki, Lahti | 7.7.2021 |
| 16 | Potkukelkkailua ja melonikukkanen | Varkaus | 8.7.2021 |
| 17 | Maalauksia ja fanitapaaminen | Renkomäki, Lahti | 12.7.2021 |
| 18 | Saunanlämmityskisa ja missejä | Vaajakoski, Jyväskylä | 13.7.2021 |
| 19 | Vara-Danny | Varkaus | 14.7.2021 |
| 20 | Naurujoogaa ja lännenratsastusta | Lohja | 15.7.2021 |
Lähde:
Turistiluokka

Turistiluokka (myös Toinen luokka, engl. Coach tai Economy class) on yleisin ja yleensä halvin kollektiivisissa kulkuvälineissä kuten junissa, lentokoneissa, linja-autoissa ja joissain laivoissa esiintyvä matkustusluokka. Hinta sisältää yleensä istumapaikan kohtuullisella jalkatilalla. Lentokoneissa pidemmillä lennoilla hintaan sisältyy yleensä myös ateria. Erillisiä lisäpalveluita on mahdollista yleensä saada pientä maksua vastaan.
Finnairin Airbus A350-900 -koneen turistiluokka.
LAB-ammattikorkeakoulu

| LAB-ammattikorkeakoulu |
| --- | --- |

Motto:  The Best of Both Worlds
Perustettu:  2020
Rehtori:  Turo Kilpeläinen
Toimipaikat:  Lahti, Lappeenranta
Opiskelijamäärä:  9 837 (2023)
Kotisivu:  lab.fi
LAB-ammattikorkeakoulu (engl. LAB University of Applied Sciences) on suomalainen ammattikorkeakoulu, joka toimii Lahdessa, Lappeenrannassa ja verkossa. LAB aloitti toimintansa 1. tammikuuta 2020, kun Lahden (LAMK) ja Saimaan (SAIMIA) ammattikorkeakoulut yhdistyivät.
LAB on opiskelijamäärältään mitattuna Suomen kuudenneksi suurin ammattikorkeakoulu. Koulussa opiskelee noin 9 800 opiskelijaa sekä työskentelee noin 550 opettajaa ja TKI-asiantuntijaa. Koulun rehtorina työskentelee Turo Kilpeläinen.
Koulutus

LAB-ammattikorkeakoulussa voi opiskella sosiaali- ja terveysalaa, tekniikkaa, liiketaloutta, hotelli-, ravintola- ja matkailualaa sekä muotoilua, kuvataidetta ja visuaalista viestintää. Lisäksi koulu tarjoaa täydennys- ja erikoistumiskoulutuksia sekä kaikille avoimia ammattikorkeakouluopintoja avoimessa ammattikorkeakoulussa.
AMK-tutkinnon laajuus on koulutusalasta riippuen 210–240 opintopistettä, ja opinnot kestävät pääsääntöisesti 3,5–4 vuotta. YAMK-opinnot ovat puolestaan laajuudeltaan 60–90 opintopistettä ja niiden suorittaminen kestää noin 2 vuotta.
LAB-ammattikorkeakoulun muotoilun, kuvataiteen ja visuaalisen viestinnän koulutukset toimivat Lahden Muotoiluinstituutin ja Imatran taidekoulun toiminnan jatkajina LABin Muotoiluinstituuttina.
Kampukset

LAB-ammattikorkeakoululla on kampukset Lahdessa, Lappeenrannassa ja verkossa.
Kampukset > Lahden kampus

Lahden kampus (NiemiCampus) on Niemen kaupunginosassa sijaitseva yksi kampusalue, joka toimii kahdessa eri rakennuksessa. Päärakennus on saneerattu Iskun huonekalutehtaan entisiin tiloihin osoitteeseen Mukkulankatu 19. Siitä alle puolen kilometrin päässä sijaitsee Lahden Tiedepuisto, osoitteessa Niemenkatu 73, johon osa koulun toiminnasta on sijoitettu. Tiedepuistossa sijaitsee myös Lahden yliopistokampus. Lahden kampuksella on yhteensä noin 5 800 opiskelijaa, joista noin 500 on kansainvälisiä tutkinto-opiskelijoita.
Kampukset > Lappeenrannan kampus

Lappeenrannan kampuksen osoite on Yliopistonkatu 36. Se sijaitsee LABin ja LUT-yliopiston yhteisellä, Kaakkois-Suomen suurimmalla korkeakoulukampuksella. Skinnarilassa sijaitsevalla kampuksella työskentelee noin 10 000 henkilöä, joista noin 3 600 on LABin opiskelijoita.
Kampukset > Verkkokampus

Verkko-opinnot sisältävät opiskelua muun muassa Moodlessa ja muissa sähköisissä oppimisympäristöissä, reaaliaikaisia verkkotapaamisia ja vuorovaikutteista ryhmätyöskentelyä verkossa. Lisäksi verkko-opintoihin sisältyy itsenäisesti toteutettavia projekteja ja ammatillisen harjoittelun jaksoja työelämässä.
LUT-korkeakoulut

LAB-ammattikorkeakoulu ja LUT-yliopisto muodostavat yhdessä korkeakouluyhteisön LUT-korkeakoulut. Korkeakouluyhteisössä opiskelee yhteensä noin 16 500 opiskelijaa ja työskentelee noin 1 800 asiantuntijaa. Yhteisössä jaetaan yhteiset korkeakoulupalvelut ja käytetään yhteisiä järjestelmiä sekä kampusten tiloja Lahdessa ja Lappeenrannassa.
Opiskelijakunta KOE

KOE on LAB-ammattikorkeakoulun opiskelijakunta, joka pyrkii valvomaan opiskelijoiden etuja sekä opetuksen laatua. Heidän tehtävänään on saada opiskelijoiden ääni kuuluviin heitä koskevassa päätöksenteossa. Lisäksi heidän opiskelijatutorit auttavat saamaan opiskelijoiden opintoihin sujuvan alun, ja heidän järjestämät erilaiset tapahtumat sekä vapaa-ajan toiminnat pyrkivät tuomaan sopivaa vastapainoa opiskeluiden ohelle.